1.Uvod

Uredba o večletnem finančnem okviru za obdobje 2014–2020, kakor je bila nazadnje spremenjena z Uredbo Sveta (EU, Euratom) 2017/1123 z dne 20. junija 2017 in prilagojena, kakor je prikazano v sporočilu o tehnični prilagoditvi za leto 2020, vsebuje preglednico finančnega okvira za obdobje 2014–2020 v cenah iz leta 2011 (preglednica 1).

V skladu s členom 6(1) uredbe o večletnem finančnem okviru Komisija vsako leto pred začetkom proračunskega postopka za leto n+1 opravi tehnično prilagoditev večletnega finančnega okvira v skladu z gibanjem bruto nacionalnega dohodka (v nadaljnjem besedilu: BND) EU in cen ter rezultate sporoči Svetu in Evropskemu parlamentu. Prilagoditev zgornjih mej v skladu s členom 6(1) je bila opravljena v okviru tehnične prilagoditve za leto 2020 maja 2019, na podlagi člena 6(4) pa se zdaj ne izvaja.

V sporočilu o tehnični prilagoditvi za leto 2020 je bilo navedeno, da so na voljo posebni instrumenti za leti 2019 in 2020 v skladu s členom 6(1)(e) in (f) uredbe o večletnem finančnem okviru, ki zadevajo razpoložljivost skupne razlike v okviru obveznosti oziroma instrumenta prilagodljivosti glede na stanje iz pomladi 2019. Namen tega sporočila je Svetu in Evropskemu parlamentu predstaviti dodatna razpoložljiva sredstva posebnih instrumentov v skladu s členom 6(1)(e) in (f) uredbe o večletnem finančnem okviru, ki zadevajo skupno razliko v okviru obveznosti oziroma instrument prilagodljivosti za leto 2020 in so na voljo od konca leta 2019.

Sporočilo v informativne namene prikazuje tudi razpoložljive zneske vseh posebnih instrumentov in njihovo uporabo od leta 2014.

2.Skupna razlika v okviru zgornje meje plačil

Na podlagi člena 5 uredbe o večletnem finančnem okviru Komisija prilagodi zgornjo mejo plačil za obdobje 2015–2020 navzgor za znesek, ki ustreza razliki med izvršenimi plačili in zgornjo mejo za plačila večletnega finančnega okvira leta n–1. Vsaka prilagoditev navzgor se v celoti pokrije z ustreznim znižanjem zgornje meje plačil za leto n–1 v stalnih cenah iz leta 2011.

Za leto 2020 se ne opravi noben preračun skupne razlike v okviru zgornje meje za plačila, saj je bil prag iz člena 5(2) uredbe o večletnem finančnem okviru dosežen v tehnični prilagoditvi za leto 2020, ki je bila sprejeta maja 2019.

3.Posebni instrumenti

Nad zgornjimi mejami odhodkov, dogovorjenimi v finančnem okviru za obdobje 2014–2020, je na voljo več instrumentov. Namen teh instrumentov je zagotoviti hitro ukrepanje v primeru izjemnih ali nepredvidenih dogodkov ter znotraj določenih meja omogočiti nekaj prilagodljivosti nad dogovorjenimi zgornjimi mejami odhodkov.

3.1Rezerva za nujno pomoč

V skladu s členom 9 spremenjene uredbe o večletnem finančnem okviru se lahko iz rezerve za nujno pomoč zagotovi največ 300 milijonov EUR na leto v cenah iz leta 2011; v letu 2020 to pomeni 358,5 milijona EUR v tekočih cenah (2 301,4 milijona EUR za celotno obdobje v tekočih cenah). Del neporabljenega zneska iz prejšnjega leta se lahko prenese v naslednje leto. Prenos iz leta 2019 v leto 2020 znaša 45,6 milijona EUR.

V spodnji preglednici je podroben pregled razpoložljivih sredstev in uporabe rezerve za nujno pomoč po letih od leta 2014:

Rezerva za nujno pomoč v milijonih EUR 2014 2015 2016 2017 2018 2019 2020 Skupaj Letni zneski v cenah iz leta 2011 280 280 280 300 300 300 300 2 040 Letni zneski v tekočih cenah 297,0 303,0 309,0 337,8 344,6 351,5 358,5 2 301,4 Prenos iz prejšnjega leta 0,0 198,9 219,4 98,6 61,7 34,1 45,6 Letna poraba 98,1 282,5 429,8 374,7 372,2 340,0 1 897,3 Prenos v naslednje leto 198,9 219,4 98,6 61,7 34,1 45,6 Zapadlo 0,0 0,0 0,0 0,0 0,0 0,0 0,0

3.2Solidarnostni sklad Evropske unije

V skladu s členom 10 uredbe o večletnem finančnem okviru se lahko iz Solidarnostnega sklada EU zagotovi največ 500 milijonov EUR na leto v cenah iz leta 2011; v letu 2020 to pomeni 597,5 milijona EUR v tekočih cenah (3 944,7 milijona EUR za celotno obdobje v tekočih cenah). Del neporabljenega zneska iz prejšnjega leta se lahko prenese v naslednje leto. Prenos iz leta 2019 v leto 2020 znaša 553,0 milijona EUR. Konec leta 2019 ni zapadel noben znesek.

V spodnji preglednici je podroben pregled razpoložljivih sredstev in uporabe Solidarnostnega sklada Evropske unije po letih od leta 2014:

Solidarnostni sklad Evropske unije v milijonih EUR 2014 2015 2016 2017 2018 2019 2020 Skupaj Letni zneski v cenah iz leta 2011 500 500 500 500 500 500 500 3 500 Letni zneski v tekočih cenah 530,6 541,2 552,0 563,1 574,3 585,8 597,5 3 944,7 Prenos iz prejšnjega leta 0,0 403,9 541,2 552,0 140,8 265,3 553,0 Vnaprej izplačano iz naslednjega leta 0,0 0,0 0,0 294,0 –294,0 0,0 0,0 Letna poraba 126,7 82,8 33,1 1 268,3 155,9 298,1 1 964,9 Prenos v naslednje leto 403,9 541,2 552,0 140,8 265,3 553,0 Zapadlo 0,0 321,1 508,1 0,0 0,0 0,0 829,2

3.3Instrument prilagodljivosti